Vi advarer mod stærke billeder af skambidte dyr nede i artiklen.

Den vestjyske landmand Jørgen Blazejewicz er en frustreret mand - med god grund.

Over de seneste tre år har han mistet omkring 200 får i dokumenterede ulveangreb, og et tilsvarende antal dyr er forsvundet på uforklarlig vis.

Jeg er helt overbevist om, at de er blevet taget af ulve. Der er rigtig mange ulve i det her område, og vi har været meget plaget af det tidligere. Jørgen Blazejewicz, landmand

Fordi fårene i området ved Stråsø Plantage syd for Holstebro er så udsatte, har landmanden og ejeren af virksomheden Storålam i stedet fået heste på nogle af sine marker.

Men de er også blevet angrebet, og der er en vis sandsynlighed for, at der er tale om ulveangreb.

Natten til lørdag mistede Jørgen Blazejewicz to ponyer. Yderligere en pony er blevet dræbt for nylig, og tre er forsvundet, skriver TV Midtvest.